मैं उससे पहली बार एक अनजान जगह के एक छोटे से रेलवे स्टेशन पर मिला था. मैं बुक स्टॉल पर कुछ पत्रिकाओं को देख रहा था. देखते ही देखते मैंने चेखव की एक कहानी भी पढ़ ली, "एक छोटा सा मज़ाक". मैं खरीदना तो चाहता था कई पत्रिकाओं को पर जेब ने सहयोग ही न किया. कुछ वक़्त बाद एकाएक एक व्यक्ति मेरे पास आकर खड़ा हो गया और बेझिझक ही बोल गया-" भाई, मैं समझता हूँ की तुम पत्रिकाओं को खरीदना चाह रहे हो". मेरी कमी रही है की मैं जवाब नहीं दे पाता एकाएक. हाँ, वास्तव में मैं भी उन पत्रिकाओं को खरीदना चाहता था. फिर उसने कई पत्रिकाओं को खरीदा.